Document ID: /roh_data/filtered/Billingualer_Corpus_interleaved-de-rm.jsonl.gz/310

This is a text translated from German to Rumantsch Grischun.
Aus Vivian-Schäden für Lothar lernen

Am 27. Februar 2000 jährt sich das Vivian-Sturmereignis zum zehnten Mal. In der Öffentlichkeit ist dieses Thema kaum mehr präsent, da die unmittelbare Gefahr für Mensch und Tier bebannt ist und die Wunden allmählich vernarben. Für Waldbesitzende hingegen sind derartige Grossereignisse oft mit finanziellen Folgen verbunden. Kostspielige Verbauungen Aufforstungen, Jungwald-Pflege, Forstschutz-Massnahmen und Sanierungen müssen erstellt werden. Solche Arbeiten können mehrere Jahre, oft auch Jahrzehnte in Anspruch nehmen. Im Wald sind hingegen grössere Wunden erst ausgeheilt, wenn ein Gleichgewicht hergestellt und die Stabilität so weit fortgeschritten ist, dass die vielfältigen Aufgaben langfristig wieder erfüllt werden können. Heute, zehn Jahre nach Vivian, könnten die nachfolgenden Feststellungen und Erfahrungen auch für das Bewältigen der Lothar-Schäden nützlich sein.

Die Windwürfe und Windbrüche durch den Orkan Vivian vom 27. Februar 1990 waren das bisher grösste Waldschaden-Ereignis in Graubünden. Andere Schäden durch Lawinenniedergänge, Stürme, Nassschnee, Waldbrände etc. nehmen sich daneben vergleichsweise bescheiden aus, treten aber doch relativ häufig auf. Im Durchschnitt müssen im Kanton die Hälfte aller Bäume zwangsweise, d.h. auf Grund von Schäden und Krankheiten, genutzt werden. Der Vivian hingegen lieferte 720'000 Kubikmeter Schadholz, was 220 Prozent einer jährlichen Nutzung entspricht. Davon blieben schätzungsweise acht bis zehn Prozent im Wald liegen. Es handelte sich vorwiegend um einzeln verstreute Bäume, um Giebel- und Erdstücke sowie um zersplitterte Stammabschnitte.

Unmittelbar nach dem Ereignis kam der kantonale Krisenstab für den koordinierten Einsatz von Militär und Zivilschutz zum Einsatz. In den Regionen galt es, zur Öffnung wichtiger Verkehrsträger und zur Verminderung weiterer Gefahren erste Sofortmassnahmen zu ergreifen. Anhand der Schadenmeldungen der Kreisförster wurden anschliessend die Prioritäten für die Räumungsarbeiten nach folgenden Kriterien abgestuft:

1. Sicherheit für Menschen und erhebliche Sachwerte, Sofortmassnahmen zur Erleichterung der Arbeiten.

2. Schutz der zurückbleibenden Wälder aus phytosanitarischen Gründen, namentlich zur Vermeidung von Käferbefall.

3. Schutz des vorhandenen Jungwalds.

4. Räumung ausschliesslich aus wirtschaftlichen Gründen.

5. Minimale Bearbeitung des Holzes aus phytosanitarischen und sicherheitstechnischen Gründen, jedoch ohne Verkauf des Holzes.

6. Keine Massnahmen, Holz kann ohne Gefahr im Wald liegen bleiben.

Allgemein war man der Meinung, es solle möglichst viel Holz gerüstet, aus dem Wald geholt und verkauft werden, ungeachtet des Zusammenbruchs des Holzmarkts. Der Druck gegen das Liegenlassen kam vor allem von den Waldbesitzern. Man erwartete einen Reinerlös dank Subventionen, wenn man das Holz verkaufte. Der Kanton hatte leider keine rechtlichen Möglichkeiten, die festgelegten Prioritäten durchzusetzen.

In der Folge wurden an den meisten Orten zuerst die flächigen Schäden geräumt. Aufwändigere verstreute Schäden gerieten dadurch ins Hintertreffen. Schliesslich waren sie auch häufig Ausgangspunkte einer Borkenkäfer-Kalamität. Diese hatte ihren Höhepunkt 1993 und dehnte sich infolge weiterer Ereignisse bis 1996 aus. Wird das in den Jahren 1990 und 1991 gerüstete Windwurfholz dem Käferbefall 1990-94 gegenübergestellt, so entstand neben Vivianschäden mindestens noch 25 Prozent Käferholz. Die Anteile in den einzelnen Forstkreisen variieren zwischen fünf und 55 Prozent. Sie betrugen in der Surselva 53, 31, 13, 55 und 23 Prozent.

Die Lehren aus der damaligen Sturmschaden-Bewältigung können wie folgt zusammengefasst werden:

1. Konsequente Forstschutz-Massnahmen lohnen sich. Die festgelegten Prioritäten müssen aber auch durchgesetzt werden, und vor allem ist mehr Gewicht auf eine zeitgerechte Ausführung zu legen. Werden Massnahmen ergriffen, wenn die Käfer bereits ausgeflogen sind, so sind sie wirkungslos.

2. Die Ansätze für eine differenzierte Beurteilung der einzelnen Schadenflächen waren gut, sind aber noch verbesserungsfähig.

3. Das damalige Subventionssystem von Bund und Kanton war zu wenig differenziert. Für die meisten Fälle war es gut, aber es gab Situationen, wo es falsche Anreize schaffte und zu Holztransporten verleitete, die aus volkswirtschaftlicher Sicht besser unterblieben wären.

Inzwischen hat eine Arbeitsgruppe unter der Leitung der Eidg. Forstdirektion Erkenntnisse der Forschung und Erfahrungen der Praxis mit der Bewältigung der Vivian-Schäden zusammengetragen. Als Ergebnis liegt eine Entscheidungshilfe für das Räumen oder Liegenlassen von Holz nach flächigen Sturmschäden vor. Die Absicht bestand in erster Linie, auf Grund ganzheitlicher Überlegungen vermehrt Holz liegen zu lassen und damit den Anliegen des Naturschutzes gerecht zu werden. Gleichzeitig erhalten die Subventionsbehörden aber auch Kriterien für das Ausrichten von Beiträgen beim Beheben von Waldschäden. Diese Entscheidungshilfe ist wegleitend für die Bewältigung der Lotharschäden vom 26. Dezember 1999.

Gremium: Forstinspektorat Graubünden

Quelle: dt Forstinspektorat Graubünden

Data: 24.02.2000

Emprender dals donns chaschunads da Vivian per quels da Lothar

Ils 27 da favrer 2000 èsi diesch onns dapi il stemprà Vivian. En la publicitad n'è quest tema strusch pli preschent, perquai che umans ed animals n'èn betg pli en privel immediat e las plajas èn plaun a plaun per guarir. Per ils proprietaris da guaud percunter èn eveniments da tala grondezza savens colliads cun consequenzas finanzialas. Rempars custaivels, emplantaziuns da guaud, tgira dal guaud giuven, mesiras da protecziun dal guaud e sanaziuns ston vegnir realisads. Talas lavurs pon durar plirs onns, savens er decennis. En il guaud percunter èn guaridas las plajas pli grondas pir sch'i dat in equiliber e sche la stabilitad è progredida da tala maniera che las incumbensas multifaras pon puspè vegnir ademplidas. Oz, diesch onns suenter Vivian, pudessan las sequentas constataziuns ed experientschas er esser impurtantas per dumagnar ils donns da Lothar.

Fin oz èn stadas las terradas e sragischadas dal vent, chaschunadas da l'orcan Vivian dals 27 da favrer 1990, l'eveniment cun ils pli gronds donns vi dal guaud en il Grischun. Auters donns tras lavinas, stemprads, naiv bletscha, incendis da guaud euv. èn minims en cumparegliaziun, succedan dentant relativamain savens. En media ston vegnir utilisadas sfurzadamain la mesadad da tut las plantas en il chantun, e quai a basa da donns e malsognas. Vivian percunter ha furnì 720'000 meters cubics laina; quai correspunda a 220 pertschient d'in'utilisaziun annuala. Approximativamain otg fin diesch pertschient da questa laina èn restads en il guaud. I sa tracta oravant tut da singulas plantas sparpagliadas, da tocs da tschimas e da ragischs sco er da parts da mutagls sfratgads.

Immediatamain suenter l'eveniment è daventà activ il stab da crisa dal chantun per coordinar las activitads dal militar e da la protecziun civila. En las regiuns han ins stuvì prender emprimas mesiras immediatas per avrir colliaziuns da traffic impurtants e per reducir ulteriurs privels. A maun da las annunzias dals donns tras ils silviculturs cirquitals han ins alura graduà las prioritads per las lavurs da rumida tenor ils sequents criteris:

1.Segirezza per umans e valurs realas considerablas, mesiras immediatas per facilitar la lavur.

2. Protecziun dals guauds restants per motivs fitosanitaris, cunzunt per evitar donns da baus.

3. Protecziun dal guaud giuven existent.

4. Rumida exclusivamain per motivs economics.

5. Elavuraziun minimala dal lain per motivs fitosanitaris e da tecnica da segirezza, dentant senza vendita da laina.

6. Naginas mesiras, la laina po restar en il guaud senza privel.

En general èn ins stà da l'idea ch'ins stoppia pinar, allontanar or dal guaud e vender uschè blera laina sco pussaivel, malgrà il collaps dal martgà da laina. Oravant tut ils proprietaris da guaud han fatg opposiziun e n'han betg vulì laschar la laina giu per terra en il guaud. Ins ha spetgà in gudogn net grazia a subvenziuns en cas che la laina vegnia vendida. Il chantun n'ha deplorablamain gì naginas pussaivladads legalas da far valair las prioritads fixadas.

En ils blers lieus han ins alura rumì l'emprim ils donns sin surfatschas planivas. Donns sparpagliads che pretendan dapli lavur èn tras quai vegnids negligids. Els han alura savens chaschunà donns tras baus-scorsa. Quests han 1993 cuntanschì la culminaziun ed èn s'extendids fin 1996 pervia d'ulteriurs eveniments. Sche la laina terrada dal vent ch'è vegnida pinada 1990 e 1991 vegn confruntada cun ils donns da baus dals onns 1990-94, hai dà ultra dals donns tras Vivian almain anc 25 pertschient laina infestada tras ils baus. Las parts en ils singuls circuls forestals varieschan tranter tschintg e 55 pertschient. En la Surselva èn els muntads a 53, 31, 13, 55 e 23 pertschient.

Ins po resumar sco suonda las experientschas fatgas cun dumagnar ils donns da stemprà da quella giada:

1. Mesiras consequentas da proteger ils guauds valan la paina. Las prioritads fixadas ston dentant er vegnidas realisadas, e surtut sto vegnir dà dapli paisa ad ina realisaziun confurma al temp. Sch'ins prenda mesiras cur ch'ils baus èn gia sgulads or, na gidan ellas nagut pli.

2. Las entschattas d'ina valitaziun differenziada da las singulas surfatschas donnegiadas èn stadas bunas, pon dentant anc vegnir meglieradas.

3. Il sistem da subvenziun da quella giada da la confederaziun e dal chantun è stà memia pauc differenzià. El è stà adattà per la gronda part dals cas, ma i ha dà situaziuns nua ch'el ha sveglià impuls sbagliads ed ha provocà transports da laina ch'ins avess meglier tralaschà dal puntg da vista economic.

En il fratemp ha ina gruppa da lavur, manada da la direcziun forestala da la confederaziun, cumpilà las enconuschientschas da la perscrutaziun e las experientschas da la pratica cun dumagnar ils donns da Vivian. Il resultat è in agid da trair decisiuns per rumir u laschar giu per terra la laina suenter donns da stemprà sin surfatschas planivas. A basa da ponderaziuns cumplessivas han ins en emprima lingia gì l'intenziun da laschar dapli laina giu per terra e da tegnair quint da las pretaisas da la protecziun da la natira. A medem temp obtegnan las autoritads da subvenziun er criteris per il pajament da contribuziuns per reparar donns da guaud. Quest agid da trair decisiuns è directiv per dumagnar ils donns da Lothar dals 26 da december 1999.

Gremi: inspecturat forestal dal Grischun

Funtauna: rg inspecturat forestal dal Grischun

Data: 24.02. 2000